		[image: ]
	[image: ]



	





2



ТЕХНИЧЕСКА СПЕЦИФИКАЦИЯ
към процедура за избор с публична покана по чл. 51 от ЗУСЕФСУ и ПМС № 4/11.01.2024 г. с предмет:
„Извършване на дейности по организация и управление, видимост, прозрачност и комуникация по проект BG16FFPR003-4.006-0025 „Производствени инвестиции в „Неохим“ АД“
1. Предмет на услугата
Изпълнителят следва да извърши услуги по организация и управление на проекта и по осигуряване на видимост, прозрачност и комуникация, съгласно одобреното проектно предложение № BG16FFPR003-4.006-0025.
1.1. Административно управление на проекта, включващо:
– Подготовка и актуализация на план и времеви график за изпълнението на проекта, съобразно изискванията и Ръководството за изпълнение на проекти по процедурата;
– Административно и организационно съдействие при изпълнение на дейностите по проекта по реда на приложимото законодателство – координация на процеса, комуникация чрез ИСУН, съдействие и правно консултиране при предоставяне на разяснения и при изготвяне на документация по проекта и при всякакви други дейности, свързани с проекта;
– Съдействие при и изготвяне от името на Възложителя, след съответно предоставени данни и информация от Възложителя, на междинни и финални технически и финансови отчети и искания за плащане, съгласно Насоките по процедурата, Ръководството за изпълнение на проекти и указанията на УО;
– Водене на кореспонденция с Управляващия орган по всички въпроси, касаещи управлението на проекта и изпълнението на заложените дейности;
– Ръководство и координация в процеса по събиране, окомплектоване и подаване (чрез ИСУН, електронна поща или друг приложим начин) на необходимите документи, свързани с техническото и финансовото отчитане на проекта;
– Координация и контрол при изпълнение на сключените договори с изпълнители за съответствието им с Проекта и с приложимите към Проекта правила;
– Съдействие при отчитане на индикатори;
– Допълнителни консултантски действия, включително правни, възникващи в процеса на изпълнение и пряко свързани с правилното, законосъобразно и навременно управление на проекта, включително при проверки на място и искания за информация от УО и одитиращи органи.

1.2. Осигуряване на видимост, прозрачност и комуникация, съгласно Единния наръчник на бенефициента за прилагане на правилата за видимост, прозрачност и комуникация 2021-2027 г., чл. 47-50 и Приложение IX от Регламент (ЕС) 2021/1060, включващо:
– Подготовка на информация за проекта за публикуване на интернет страницата на бенефициента и в социални медии;
– Изработка и поставяне на временен билборд и на постоянна табела на мястото на изпълнение на проекта, съгласно техническите характеристики по Регламент (ЕС) 2021/1060;
– Изработка и поставяне на стикери на доставеното по проекта оборудване;
– Организиране и провеждане на едно публично събитие за осигуряване на информираност и публичност;
– Текущ мониторинг за спазване на мерките, подчертаващи подкрепата от Европейския съюз, във всички документи и комуникационни материали, свързани с изпълнението на проекта.
2. Организация и отчитане на изпълнението
– Изпълнителят осигурява екип в състав най-малко: Юрист, Мениджър проекти и Инженер, отговарящи на минималните изисквания, посочени в публичната покана. Смяна на експерт се допуска само с експерт с еквивалентна или по-висока квалификация, след писмено съгласие на Възложителя;
– Изпълнителят изготвя документите по т. 1.1 и т. 1.2 от името на Възложителя, по предоставени от него данни и информация, и ги представя за преглед и предварително писмено одобрение от Възложителя преди подаването им чрез ИСУН, по електронна поща или по друг приложим начин до УО или до трети лица; всички действия по т. 1.2 се съгласуват предварително с Възложителя;
– Изпълнителят поддържа постоянна оперативна връзка с определеното от Възложителя лице за контакт, информира го своевременно за действията и сроковете, които Възложителят трябва да спази по проекта, и се съобразява с основателните писмени възражения и указания на Възложителя, доколкото те не противоречат на АДБФП и на приложимите правила;
– Изпълнителят организира работата си така, че да осигури спазването на всички срокове по АДБФП и по указанията на УО, и гарантира непрекъснатост на услугата за целия срок на договора, включително при отсъствие или смяна на експерт, в съответствие с предложението си по показател П2 „Организация и непрекъснатост на изпълнението“;
– Изпълнението се отчита и приема с двустранно подписани приемо-предавателни протоколи за всеки период, за който е дължима вноска по договора, преди плащането на съответната вноска. При констатирани недостатъци Възложителят ги посочва писмено и определя разумен срок за отстраняването им за сметка на Изпълнителя;
– Изпълнителят предава на Възложителя незабавно всички изготвени по проекта документи, а след приключване на договора – цялата документация по него, и осигурява достъп на УО и на контролните органи до документацията за срока, предвиден в договора, след уведомяване на Възложителя.
Документът е изготвен в изпълнение на административен договор за безвъзмездна финансова помощ № BG16FFPR003-4.006-0025-C01 „Производствени инвестиции в „Неохим“ АД“, финансиран по Програма „Развитие на регионите“ 2021-2027 със съфинансиране от Европейския съюз чрез Фонда за справедлив преход. Отговорността за съдържанието му е изцяло на „НЕОХИМ“ АД; изложеното в него не представлява официална позиция на Европейския съюз или на Управляващия орган на програмата.

